|  |
| --- |
| TALLINNA LINNAVALITSUS |
|  |
| **KORRALDUS** |
|  |
|  |
| Tallinn | 14. mai | 2014 nr | 789-k |
|  |
|  |
| Tallinna Kesklinna Valitsuse ajalehe Kesklinna Sõnumid reklaami hinnakirja kehtestamine |  |
|  |
|  |
| Kohaliku omavalitsuse korralduse seaduse § 30 lg 3 alusel ja kooskõlas Tallinna Linnavalitsuse 6. aprilli 2011 määruse nr 52 „[Teenuse hinna kehtestamine linna asutustes](https://www.riigiteataja.ee/akt/424042013059)” § 3 p-ga 1 |
|  |
|  |

1. Kehtestada Tallinna Kesklinna Valitsuse ajalehe Kesklinna Sõnumid reklaami hinnakiri alates 15. maist 2014 vastavalt lisale 1.
2. Tallinna Kesklinna vanemal on õigus otsustada tasuta või soodustingimustel reklaamipinna andmine ajalehes Kesklinna Sõnumid.
3. Ajalehes Kesklinna Sõnumid ei avaldata reklaami ja kuulutusi kaupade ja teenuste kohta, mille reklaam on seadusega keelatud, alkoholi- ja finantsteenuste reklaami, samuti reklaami, mis on vastuolus heade kommete ja tavadega.
4. Ajalehe Kesklinna Sõnumid väljaandjal on õigus otsustada ajalehes avaldatava reklaami ja kulutuste mahu üle ning jätta tellimuste rohkuse korral kuulutus või reklaam avaldamata.
5. Tallinna Kesklinna Valitsusel avaldada kehtestatud reklaami hinnakiri Tallinna linna veebilehel avalike teenuste andmekogus ATAK, Kesklinna linnaosa veebilehel ja ajalehes Kesklinna Sõnumid.
6. Korraldust on võimalik vaidlustada Tallinna Halduskohtus (Pärnu mnt 7, 15082 Tallinn) 30 päeva jooksul arvates korralduse teatavakstegemisest.

|  |
| --- |
|  |
|  |
|  |
|  |
| Edgar Savisaar |
| Linnapea | Toomas Sepp |
|  | Linnasekretär |
|  |

|  |
| --- |
| Tallinna Linnavalitsuse 14. mai 2014korralduse nr 789-kLISA  |
|  |
| Tallinna Kesklinna Valitsuse ajalehe Kesklinna Sõnumid reklaami hinnakiri |  |
|  |
|  |
|  |

|  |  |  |  |  |  |
| --- | --- | --- | --- | --- | --- |
| **Jrk** | **Mooduli suurus mm** | **Ühik** | **Hind km‑ta eurodes** | **Käibemaksu-****määr****%** | **Lõpphind eurodes** |
| 1 | **Reklaam** |  |  |  |  |
| 1.1 | 1/32 lk 68x45 | kord | 29,17 | 20% | 35,00 |
| 1.2 | 1/16 lk 68x92 | kord | 54,17 | 20% | 65,00 |
| 1.3 | 1/16 lk 142x45 | kord | 54,17 | 20% | 65,00 |
| 1.4 | 1/8 lk 142x92 | kord | 129,17 | 20% | 155,00 |
| 1.5 | 1/8 lk 290x45 | kord | 129,17 | 20% | 155,00 |
| 1.6 | 1/8 lk 68x190 | kord | 129,17 | 20% | 155,00 |
| 1.7 | 1/4 lk 142x190 | kord | 329,17 | 20% | 395,00 |
| 1.8 | 1/4 lk 68x380 | kord | 329,17 | 20% | 395,00 |
| 1.9 | 1/4 lk 290x92 | kord | 329,17 | 20% | 395,00 |
| 1.10 | 1/2 lk 290x190 | kord | 520,83 | 20% | 625,00 |
| 1.11 | 1/2 lk 142x380 | kord | 520,83 | 20% | 625,00 |
| 1.12 | 1/1 lk 290x380 | kord | 1041,67 | 20% | 1250,00 |

|  |
| --- |
|  |
|  |
|  |
| Toomas Sepp |
| Linnasekretär |

|  |
| --- |
| **Seletuskiri** |
| Tallinna Linnavalitsuse korralduse eelnõu |
| “Tallinna Kesklinna Valitsuse ajalehe Kesklinna Sõnumid reklaami hinnakirja kehtestamine” juurde |  |
|  |
|  |

**Käesoleva Tallinna Linnavalitsuse korraldusega kehtestatakse Tallinna Kesklinna Valitsuse poolt välja antavas ajalehes Kesklinna Sõnumid avaldatava reklaami hinnakiri alates 15. maist 2014.**

Käesoleva korralduse eelnõu koostamisel on aluseks [kohaliku omavalitsuse korralduse seaduse](https://www.riigiteataja.ee/akt/128122012005?leiaKehtiv) § 30 lg 3 ja Tallinna Linnavalitsuse 6. aprilli 2011 määruse nr 52 „[Teenuse hinna kehtestamine linna asutustes](https://www.riigiteataja.ee/akt/424042013059)“ § 3 p 1.

Kohaliku omavalitsuse korralduse seaduse § 30 lg 3 alusel kehtestab linnavalitsus oma korraldusega linna asutuse poolt osutatavate teenuste hinnad.

Tallinna Linnavalitsuse 6. aprilli 2011 määruse nr 52 „Teenuse hinna kehtestamine linna asutustes“ § 3 p 1 kohaselt kehtestab linnavalitsus ametiasutuse osutatava teenuse hinna korraldusega.

Ajaleht Kesklinna Sõnumid ilmub iga kuu (v.a juuli) viimasel reedel tiraažiga 33 800 eksemplari ning lehte levitatakse otsepostiga.

Reklaami hindade kujundamisel on arvestatud lehe tiraaži, reklaamide suurust, reklaamiandjate tagasisidet, ajalehe väljaandmise kulutusi, samuti levitamisega seotud kulutusi ja asjaolu, et ajaleht on lugejate jaoks tasuta.

Tallinna Kesklinna vanemale jääb õigus otsustada tasuta või soodustingimustel reklaamipinna andmine ajalehes Kesklinna Sõnumid. Traditsiooniliselt on tasuta reklaamipinda antud linna asutustele nende poolt pakutavate teenuste ja ürituste reklaamimiseks, näiteks Kesklinna lasteaedadele, koolidele, Kesklinna Sotsiaalkeskusele ja teistele linnaosa valitsuse hallatavatele asutustele. Samuti on tasuta Tallinna Kesklinna Valitsuse korraldatavate ürituste reklaamimine. Soodustingimustel võib anda reklaamipinda Kesklinna Sõnumite pikaajalistele reklaamiklientidele ning mitteäriliseks otstarbeks avaldatavaks reklaamiks.

Praktikas on linnaosa vanem lubanud ajalehes tasuta või soodustingimustel reklaami avaldamist kui soovitakse reklaamida kultuuri- või spordiüritusi või heategevusüritusi ning kui tegemist on sotsiaalreklaamiga. Soodustamaks kohalikku ettevõtlust võib soodustusi kohaldada ka ettevõtjatele, kelle teenuse osutamise või kauba müügi koht on Kesklinna linnaosas ning lisaks ka neile, kes rendivad/üürivad ehitise pinda välireklaami eksponeerimiseks. Eraisikutele võib linnaosa vanem kehtestada soodsamad hinnad kui juriidilistele isikutele.

Ajalehes ei avaldata reklaami ja kuulutusi kaupade ja teenuste kohta, mille reklaam on seadusega keelatud, alkoholi- ja finantsteenuste reklaami, samuti reklaami, mis on vastuolus heade kommete ja tavadega.

Ajalehe väljaandjal on õigus otsustada reklaami mahu osas ning reklaami avaldamise/mitteavaldamise ajalehes tellimuste rohkuse korral.

Võrdlustabel linnaosa valitsuste ajalehtede sarnaste teenuste kohta

|  |  |  |  |  |  |  |
| --- | --- | --- | --- | --- | --- | --- |
|  | Teenus | Ühik | Kesklinna Sõnumidlõpphind eurodes\*\* | Mustamäe Lehtlõpphind eurodes\*\* | Kristiine Lehtlõpphind eurodes\*\* | Nõmme Sõnumid lõpphindeurodes\*\* |
| **1** | **Reklaam(laius x kõrgus mm)** |  |  |  |  |  |
| 1.1 | reklaamimoodul 1/32 lk (68x45) | kord | 35,00 | 31,2 | - | 31 |
| 1.2 | reklaamimoodul 1/16 lk (68x92) | kord | 65,00 | 73,2 | - | 62 |
| 1.3 | reklaamimoodul 1/16 lk (142x45) | kord | 65,00 | 73,2 | - | 62 |
| 1.4 | reklaamimoodul 1/8 lk (142x92) | kord | 155,00 | 157,2 | 158 | 154 |
| 1.5 | reklaamimoodul 1/8 lk (290x45) | kord | 155,00 | 157,2 | 158 | 154 |
| 1.6 | reklaamimoodul 1/8 lk (68x190) | kord | 155,00 | 157,2 | 158 | 154 |
| 1.7 | reklaamimoodul 1/4 lk (142x190) | kord | 395,00 | 405,6 | 407 | 269 |
| 1.8 | reklaamimoodul 1/4 lk (68x380) | kord | 395,00 | 405,6 | 407 | 269 |
| 1.9 | reklaamimoodul 1/4 lk (290x92) | kord | 395,00 | 405,6 | 407 | 269 |
| 1.10 | reklaamimoodul 1/2 lk (290x190) | kord | 625,00 | 654 | 576 | 614 |
| 1.11 | reklaamimoodul 1/2 lk (142x380) | kord | 625,00 | 654 | 576 | 614 |
| 1.12 | reklaamimoodul 1/1 lk (290x380) | kord | 1250,00 | 1380 | 1136 | 1227 |

\*\* võrdlus ei pruugi olla täpne reklaamimoodulite erinevate kirjelduste tõttu teistes ajalehtedes.

Käesoleva korralduse eelnõuga esitatakse linnavalitsusele ettepanek Tallinna Kesklinna Valitsuse ajalehe Kesklinna Sõnumid reklaami hinnakirja kehtestamiseks alates 15. maist 2014.

|  |
| --- |
|  |
|  |
|  |
|  |
| Mihhail Korb |
| Tallinna Kesklinna vanem |
|  |

Koostaja: Sergei Tšekulajev, 645 7239, Tallinna Kesklinna Valitsuse eelarve peaspetsialist,

21.04.2014